1. ΠΡΟΕΔΡΙΚΟΝ ΔΙΑΤΑΓΜΑ της 7/15 Μαρτ. 1932 Περί παραλαβής επί παρακαταθήκη των εισαγωγικών τελών βαλανιδίων προς παρασκευήν βυρσοδεψικού εκχυλίσματος προοριζομένου όπως εξαχθή εις την αλλοδαπήν. Έχοντες υπ’ όψει 1)τον Νόμου ΒΡΝΗ΄του 1893 «περί προσωρινής ατελείας πρώτων υλών κλπ.». 2) το άρθρ.2 του Νόμ.4607 «περί τροποποιήσεως διατάξεων των περί τελωνειακού δασμολογίου Νόμων», απεφασίσαμεν και διατάσσομεν: Άρθρ.1.-1.Επιτρέπεται η επί παρακαταθήκη των εισαγωγικών τελών και των παρομαρτούντων φόρων και λοιπών δικαιωμάτων παραλαβή εκ της αλλοδαπής βαλανιδίων προοριζομένων, όπως παραχθή υπό εργοστασίων βυρσοδεψικόν εκχύλισμα εξαχθησόμενον εις την αλλοδαπήν ή αποταμιευθησόμενον εις δημοσίας αποθήκας ή τοιαύτας της εταιρείας των Γενικών Αποθηκών. 2.Τα εισαγωγικά τέλη και οι παρομαρτούντες φόροι και δικαιώματα παρακατατίθενται κατά την παραλαβήν των βαλανιδίων εις τον αρμόδιον τελωνειακόν ταμίαν επί διπλοτύπω αποδείξει τούτου, αποδίδονται δε εν όλω ή εν μέρει μετά την ολικήν ή μερικήν και εντός προθεσμίας ενός έτους από της παραλαβής των βαλανιδίων πραγματοποίησιν της εις το εξωτερικόν αποστολής ή της αποταμιεύσεως του εκ των βαλανιδίων τούτων παραχθέντος βυρσοδεψικού εκχυλίσματος. 3.Την επομένην της λήξεως της εν τη προηγουμένη παρ.2 οριζομένης προθεσμίας χρεούται η σχετική αίτησις μεταποιήσεως διά το ποσόν των βαλανιδίων το μήπω εξαχθέν ή μήπω αποταμιευθέν μεταπεποιημένον εις βυρσοδεψικόν εκχύλισμα και εισάγεται το αναλογούν εις ταύτα ποσόν παρακατατεθέντων εισαγωγικών τελών και παρομαρτούντων εν γένει φόρων ως δημόσιον έσοδον. Άρθρ.2.-«1.Δια τον προσδιορισμόν της εις βυρσοδεψικόν εκχύλισμα περιεκτικότητος των εκάστοτε, επί προσωρινή ατελεία εισαγομένων βαλανιδίων ενεργείται κανονική δειγματοληψία και χημική ανάλυσις των δειγμάτων προς καθορισμόν της επί τοις εκατόν περιεκτικότητος των βαλανιδίων εις ξηρόν βυρσοδεψικόν εκχύλισμα. Δι’ αποφάσεως του Υπουργού των Οικονομικών μετά σύμφωνον γνώμην του Ανωτάτου Χημικού Συμβουλίου καθορίζεται η βιομηχανική απώλεια (φύρα) εις βυρσοδεψικόν εκχύλισμα των κατεργαζομένων βαλανιδίων. 2.Η δειγματοληψία αύτη θα γίνηται κατά την διάρκειαν της εκφορτώσεως αυτών σχηματιζομένου αντιπροσωπευτικού μέσου δείγματος. Εκ του ούτω δε σχηματιζομένου μέσου δείγματος, θα λαμβάνηται δείγμα εις τριπλούν, εντός δοχείων, καλώς πωματιζομένων, άτινα θα σφραγίζωνται διά της σφραγίδος των ενεργούντων την δειγματοληψίαν υπαλλήλων και της του εργοστασιάρχου συντασσομένου σχετικού πρωτοκόλλου προσυπογεγραμμένου και υπό του εργοστασιάρχου ή του αντιπροσώπου αυτού. Μετά την κατά τ' ανωτέρω λήψιν του δείγματος η Τελωνειακή Αρχή εκδίδει άδειαν κατεργασίας, επιτρέπουσαν άμα την μεταφοράν των εισαχθέντων βαλανιδίων εις την ορισθείσαν αποθήκην ή το εργοστάσιον. 3.Αντίγραφον του συνταχθέντος πρωτοκόλλου μετά των δύο δειγμάτων παραλαμβάνεται υπό του συμπράττοντος χημικού του Γενικού Χημείου του Κράτους ή του Παραρτήματος αυτού, όστις υποβάλλει ταύτα εις το Γ.Χ.Κ. ή το αρμόδιον Παράρτημα, όπερ προβαίνει εις την ανάλυσιν του ενός των δειγμάτων προς προσδιορισμόν της περιεκτικότητος αυτού εις ξηρόν βυρσοδεψικόν εκχύλισμα επί τοις εκατόν, συντάσσει δε και περί τούτου έκθεσίν του, ην διαβιβάζει προς την Τελωνειακήν Αρχήν. Το τρίτον των ληφθέντων δειγμάτων παραδίδεται εις εργοστασιάρχην. Όπου δεν εδρεύει Παράρτημα Γενικού Χημείου του Κράτους η Τελωνειακή Αρχή υποχρεούται να προβαίνει η ιδία εις την κατά τ' ανωτέρω ενέργειαν της δειγματοληψίας επί των βαλανιδίων, αποστέλλει δε αμέσως αμφότερα τα ληφθησόμενα δείγματα, προς το πλησιέστερον Παράρτημα του Γενικού Χημείου του Κράτους μετ’ αντιγράφου του πρωτοκόλλου δειγματοληψίας. Την έκθεσιν του Γενικού Χημείου του Κράτους ή του Παραρτήματος αυτού, περί του αποτελέσματος της αναλύσεως του αποσταλέντος δείγματος κοινοποιεί η Τελωνειακή Αρχή εντός πέντε ημερών εις τον ενδιαφερόμενον Σελ.497 Βαλανίδια 30.Η.δ.1 εργοστασιάρχην, όστις δικαιούται εντός πέντε επίσης ημερών από της κοινοποιήσεως να ζητήση δι’ αιτήσεώς του προς την Τελωνειακήν Αρχήν ή το Παράρτημα την επανάληψιν της εξετάσεως, εάν ενίσταται κατά του αποτελέσματος της πρώτης αναλύσεως. Η δευτέρα αυτή εξέτασις ενεργείται υπό της Γεν. Διευθύνσεως του Γενικού Χημείου του Κράτους, προς ην υποβάλλεται το ταχύτερον το φυλαττόμενον δεύτερον δείγμα μετ’ αντιγράφου της εκθέσεως δειγματοληψίας και της εκθέσεως εξετάσεως του πρώτου δείγματος. Εν περιπτώσει επιβεβαιώσεως του αποτελέσματος της πρώτης αναλύσεως η δαπάνη της δευτέρας τοιαύτης βαρύνει τον εισαγωγέα. Το αποτέλεσμα της δευτέρας ταύτης εξετάσεως είναι υποχρεωτικόν διά τον εισαγωγέα εργοστασιάρχην, βάσει δε τούτου γίνεται η οριστική χρέωσις και επιστροφή των διά τα βαλανίδια παρακατατεθέντων εισαγωγικών τελών, εφ’ όσον εντός έτους από της παραλαβής αυτών εξαγάγη εις την αλλοδαπήν ή θέση εις αποταμίευσιν βυρσοδεψικόν εκχύλισμα ίσον προς την ευρεθείσαν κατά τα ανωτέρω περιεκτικότητα των βαλανιδίων εις βυρσοδεψικόν εκχύλισμα, μειουμένων διά της καθορισθείσης φύρας. 4.Το κατά τ' ανωτέρω παρακτέον και εξακτέον εις την αλλοδαπήν βυρσοδεψικόν εκχύλισμα, δέον κατά την υποχρεωτικώς ενεργουμένην κατά την εξαγωγήν του χημικήν εξέτασιν να δεικνύη περιεκτικότητα εις τοννίνην ουχί μικροτέραν των 60%». Το άρθρ.2 αντικατεστάθη ως άνω διά της υπ’ αριθ.Τ.6712 της 2/2 Αυγ.1950 αποφάσεως Υπ. Οικον. και Εθν.Οικον., εκδοθείσης βάσει του άρθρ.2 Α.Ν.317/1936. Άρθρ.3.-Η εισαγωγή των κατά τ' ανωτέρω παραλαμβανομένων βαλανιδίων επιτρέπεται δι’ απάντων των τελωνείων Α΄τάξεως και διά των τελωνείων Ελευσίνος και Γέρας, η δε εις την αλλοδαπήν αποστολή των παραγομένων εκχυλισμάτων δέον να γίνηται δια της αυτής τελωνειακής αρχής. Σελ.498 Άρθρ.4.-Κατά την εξαγωγήν ή αποταμίευσιν του παραχθέντος βυρσοδεψικού εκχυλίσματος δέον να λαμβάνωνται υπό της αρμοδίας τελωνειακής αρχής δείγματα εις διπλούν εντός φιαλών κανονικώς σφραγιζομένων. Το εν των δειγμάτων τούτων αποστέλλεται υπό της τελωνειακής αρχής προς εξέτασιν εις το πλησιέστερον παράρτημα του γενικού χημείου του Κράτους, το δε έτερον φυλάσσεται διά την περίπτωσιν καθ’ ην ο εξάγων το εκχύλισμα εργοστασιάρχης ήθελεν αμφισβητήσει το πόρισμα της πρώτης αναλύσεως, οπότε το δεύτερον τούτο δείγμα μετά της πρώτης εκθέσεως υποβάλλεται υπό της τελωνειακής αρχής προς το εν Αθήναις γενικόν χημείον του Κράτους, το πόρισμα της αναλύσεως του οποίου είναι οριστικόν. 30.Η.δ.1 Βαλανίδια 